Foto: Hina

U SKLADU s uputama Državnog izbornog povjerenstva i smjernicama Venecijanske komisije, kampanja "Građani glasaju protiv" objavila je finalni izvještaj o izvoru sredstava i visini troškova referendumske promidžbe te pozvala i kampanju "U ime obitelji" da objavi podatke o vlastitim prihodima i rashodima kako bi se, poručuju, izbjeglo srozavanje dostignutih standarda u transparentnosti financiranja političkih kampanja.



"Ukupna prikupljena sredstva iznose 603.964,01 kunu, od čega na vlastita sredstva otpada 144.530,01 kuna što su osigurale organizacije civilnoga društva CESI, Centar za mirovne studije, GONG, Domino, Zagreb Pride te Rode. Donacije u novcu koje su se kretale od 20 kuna do 20.000 kuna ukupno iznose 132.427,50 kuna, a donacije u naravi 327.006,50 kuna. Ukupni troškovi, od kojih se najveći odnose na izdatke vezane uz veliki koncert održan 28. 11. 2013. na Trgu bana Jelačića u Zagrebu iznose 603.163,49 kuna", priopćili su iz kampanje.

Među donatorima se istaknuo Emil Tedeschi s čak 20 tisuća kuna.

Tekst se nastavlja ispod oglasa

Listu donatora pogledajte ovdje (pdf)